Diari Oficial de la Generalitat Valenciana


Sumari del DOGV 2720, del 01-04-1996 (1996/837804)

ORDRE de 25 de març de 1996, de la Conselleria d'Agricultura i Medi Ambient, per la qual es convoquen eleccions per a la renovació dels consells reguladors de les denominacions de qualitat de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/25/(2)/dof/vci/html**

### Dades del document

Número de DOGV
:   2720

Data del DOGV
:   01-04-1996

Secció del DOGV
:   DISPOSICIONS GENERALS

Número del document
:   1996/837804


Data del document
:   25-03-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 25 de març de 1996, de la Conselleria d'Agricultura i Medi Ambient, per la qual es convoquen eleccions per a la renovació dels consells reguladors de les denominacions de qualitat de la Comunitat Valenciana.   
Les comunitats autònomes, d'acord amb el que s'estableix en els seus corresponents estatuts d'autonomia, fixaran la data de convocatòria i el procediment d'elecció dels vocals dels òrgans rectors o consells reguladors de les denominacions d'origen, específiques i genèriques que afecten el seu exclusiu àmbit territorial, regulades per la Llei 25/1970, de 2 de desembre, i pel Decret 835/1972, de 23 de març.  
Ja que en l'actualitat existeixen 14 d'aquestes denominacions (6 d'origen, 7 d'específiques i la denominació Agricultura Ecològica de la Comunitat Valenciana), tutelades per nous consells reguladors i un comité, raons d'economia, temps, recursos i cronologia futura, aconsellen la realització simultània dels respectius processos electorals.  
Per tot açò, i d'acord amb el que es disposa en el paràgraf 5é de l'article 34 del nostre estatut d'autonomia, i en ús de les facultats que tinc atribuïdes,  
ORDENE  
CAPíTOL I  
Normes generals  
Article 1. Convocatòria  
Es convoquen eleccions el 26 de juny de 1996, per a la renovació dels vocals i la posterior constitució dels òrgans rectors o consells reguladors de les denominacions d'origen de vins Alacant, València i Utiel-Requena, Nespres Callosa d'En Sarrià, Raïm de Taula Embutxacat del Vinalopó i Xufa de València, i també de les denominacions específiques de les begudes espirituoses tradicionals d'Alacant, Xixona, Torró d'Alacant, i Cireres de la Muntanya d'Alacant. Així mateix, es convoca elecció per a la denominació Agricultura Ecològica de la Comunitat Valenciana.  
Article 2. Legislació aplicable  
1. El procediment electoral i tots els actes que se'n deriven es regiran per aquesta ordre.  
2. Supletòriament, serà d'aplicació la Llei Orgànica 5/1985, de 19 de juny, sobre el règim electoral general.  
Article 3. Còmput de terminis i calendari electoral  
1. El dia de l'entrada en vigor d'aquesta ordre serà el dia D, i es computaran els terminis en dies naturals amb referència a aquest dia.  
2. En els casos que coincidisca en diumenge o festiu el darrer dia d'un termini, s'habilita per a aqueix efecte el dia hàbil següent.  
3. El calendari, en dies naturals, al qual ajustaran les actuacions la Junta Electoral Central (des d'ara JEC) i les juntes electorals de denominacions (des d'ara JED), com també els terminis per a exposar els censos, proclamar els candidats a vocals, constituir les meses electorals, designar els vocals i els suplents, i la proposta i el nomenament de presidents, i la resta d'actuacions, figuren a l'annex II.  
CAPíTOL II  
Juntes electorals Central i de denominacions  
Article 4. Juntes electorals  
Es crea una JEC, única per a totes les denominacions, i 10 JED, una per a cada una de les denominacions esmentades en l'article 1.  
Article 5. Composició de la JEC  
1. La composició de la JEC, que tindrà la seu a València, a la Conselleria d'Agricultura i Medi Ambient, carrer d'Amadeu de Savoia, núm. 2, serà la següent:  
a) President: el director general de Comercialització, Indústria Agroalimentària i Relacions Agràries.  
b) Vocals:  
- un representant de cadascuna de les organitzacions professionals agràries d'àmbit nacional, amb implantació a la Comunitat Valenciana;  
- 10 representants, un per cada consell regulador i comité mencionats en l'article 1;  
- el cap del Servei Jurídic de la Conselleria d'Agricultura i Medi Ambient.  
c) Secretari: el cap del Servei de Promoció i Control de Qualitat dels Productes Agroalimentaris de la Direcció General de Comercialització, Indústria Agroalimentària i Relacions Agràries.  
2. Per a les propostes de nomenament dels membres que representen les organitzacions professionals agràries caldran els requisits següents:  
a) certificat d'inscripció de l'organització en l'oficina de dipòsit d'estatuts corresponent;  
b) acord de l'òrgan de govern de l'organització en el qual es designe el representant i, si s'escau, els suplents.  
En el cas que una organització professional o associació empresarial estiga integrada en una altra de rang superior, aquella no podrà designar representant si el presenta la de major àmbit.  
3. Aquestes propostes de nomenament es presentaran davant la Direcció General de Comercialització, Indústria Agroalimentària i Relacions Agràries en el termini de nou dies, D+9, i el director general corresponent efectuarà els nomenaments dels vocals dins dels dos dies següents, D+9+2 (D+11).  
4. Als quatre dies, D+11+4 (D+15), tindrà lloc la constitució de la JEC, contra la qual es podrà recórrer en el termini de dos dies, D+15+2 (D+17), davant del director general esmentat, el qual resoldrà en els quatre dies següents, D+17+4 (D+21).  
Article 6. Composició de les JED  
1. La composició de les JED, la seu de les quals radicarà en el Servei Territorial de la Conselleria d'Agricultura i Medi Ambient de la província on estiga situada la seu del respectiu consell regulador, serà la següent:  
a) President: el director territorial de la Conselleria d'Agricultura i Medi Ambient de la dita província o la persona en qui delegue.  
b) Vocals:  
- Un representant de cadascuna de les organitzacions professionals agràries d'àmbit nacional, amb implantació a la Comunitat Valenciana.  
- Per a cadascuna de les denominacions, a més dels anteriors, els següents, tenint en compte en cada denominació la possible existència d'associacions empresarials:  
\* Denominació d'origen Alacant:  
- un representant de cadascuna de les associacions empresarials;  
- un representant del sector cooperatiu de producció, és a dir, productors associats en cooperatives o societats agràries de transformació;  
- un representant de cellers no inclosos en l'apartat següent;  
- un representant de cellers embotelladors.  
\* Denominació d'origen Utiel-Requena:  
- un representant de cadascuna de les associacions empresarials;  
- un representant del sector cooperatiu i de producció, és a dir, productors associats en cooperatives o societats agràries de transformació;  
- un representant de cellers no inclosos en l'apartat següent;  
- un representant de cellers embotelladors.  
\* Denominació d'origen València:  
- dos representants de les associacions empresarials;  
- dos representants del sector cooperatiu de producció, és a dir, productors associats en cooperatives o societats agràries de transformació.  
\* Denominació d'origen Nespres Callosa d'En Sarrià:  
- un representant d'associacions empresarials, siguen o no cooperatives;  
- un representant del sector productor.  
\* Denominació d'origen Raïm de Taula Embutxacat del Vinalopó:  
- un representant dels productors;  
- un representant del sector envasador-comercialitzador, si existeix.  
\* Denominació d'origen Xufa de València:  
- un representant de les associacions empresarials;  
- un representant del sector de productors;  
- un representant del sector d'elaboració, envasatge, i comercialització.  
\* Denominacions específiques de les begudes espirituoses tradicionals d'Alacant:  
- un representant del sector d'elaboradors-embotelladors.  
\* Denominacions específiques Xixona i Torró d'Alacant:  
-un representant d'elaboradors, envasadors-comercialitzadors.  
\* Denominació específica Cireres de la Muntanya d'Alacant:  
- un representant dels productors;  
- un representant del sector magatzemista, condicionador o envasador.  
\* Denominació Agricultura Ecològica de la Comunitat Valenciana:  
- un representant del sector productor;  
- un representant d'empreses d'elaboració, envasatge o comercialització de productes;  
- un representant d'empreses importadores de països tercers, si s'escau;  
- un lletrat adscrit al Servei Jurídic de la Conselleria d'Agricultura i Medi Ambient o un lletrat amb destinació en la direcció territorial.  
c) Secretari: el funcionari amb càrrec de cap que designe el director territorial de la Conselleria d'Agricultura i Medi Ambient de la província.  
2. Per a les propostes de nomenament dels membres que representen les organitzacions professionals agràries seran necessaris els següents requisits:  
a) certificat d'estar inscrita l'organització en l'oficina de dipòsit d'estatuts corresponent;  
b) acord de l'òrgan de govern de l'organització pel qual es designe el representant i, si s'escau, els suplents.  
En el cas que una organització professional agrària o associació professional estiga integrada en una altra de rang superior, aquella no hi podrà designar representant si la de major àmbit el presenta.  
3. Les propostes de nomenament s'hauran de presentar davant la direcció territorial de la Conselleria d'Agricultura i Medi Ambient on tinga la seu la JED en el termini de 18 dies, D+18, i el director territorial respectiu nomenarà els vocals de les JED en els 5 dies següents, D+18+5 (D+23).  
4. En els dos dies següents, D+23+2 (D+25), tindrà lloc la constitució de les JED, contra la qual es podrà recórrer davant la JEC en el termini de tres dies, D+25+3 (D+28). Aquesta resoldrà els recursos en els tres dies següents, D+28+3 (D+31), i es procedirà a la constitució definitiva de les JED a l'endemà, D+31+1 (D+32).  
Article 7. Funcions de la JEC  
Les funcions de la JEC seran les següents:  
1. Dictar instruccions i resoldre les consultes que li plantegen les JED relatives al procediment electoral, i també atendre l'organització, la coordinació i la vigilància del compliment de les funcions assignades a aquestes.  
2. Resoldre els recursos que, si s'escau, eleven les JED en relació amb la proclamació de candidats, la proclamació de vocals electes, la proposta a president de cada consell regulador, i la resta de recursos que es presenten contra els acords de les JED.  
3. Resoldre els recursos que es presenten contra les resolucions de les JED en relació amb les llistes d'electors. En cap cas, el procés de formació de les llistes no quedarà interromput per aquest recurs que, si s'escau, donarà lloc a la modificació de la llista electoral corresponent en els termes de la resolució recaiguda.  
Article 8. Funcions de les JED  
Les funcions de les JED seran les següents:  
1. Publicar les llistes d'electors inscrits en els diversos registres de la seua denominació, per censos i subzones, si s'escau, i ordenar-ne l'exposició pública en el respectiu consell regulador, direccions territorials de la Conselleria d'Agricultura i Medi Ambient, oficines comarcals de la Conselleria d'Agricultura i Medi Ambient, cambres agràries provincials i ajuntaments dels municipis integrats en les denominacions.  
2. Resoldre les reclamacions, en primera instància, en relació amb les llistes d'electors, i trametre a la JEC els recursos presentats eventualment contra les seues decisions l'endemà, juntament amb l'informe.  
3. Aprovar les llistes definitives.  
4. Rebre els escrits de presentació de candidats a vocals.  
5. Proclamar els candidats.  
6. Designar els membres de les meses electorals.  
7. Vigilar el desenvolupament correcte de les votacions.  
8. Proclamar els vocals electes.  
9. Garantir tot el procés electoral fins a la proposta de president del consell regulador.  
CAPíTOL III  
Els censos i la seua exposició  
Article 9. Formació dels censos electorals  
Els consells reguladors de cada denominació elaboraran els censos electorals, i estaran constituïts pels titulars inscrits en els registres de cadascuna, tal com s'expressa tot seguit:  
1. Consells reguladors de les denominacions d'origen Alacant, Utiel-Requena i València:  
- Cens A: constituït per viticultors inscrits en el Registre de Vinyes del Consell Regulador, que siguen socis de cooperatives o societats agràries de transformació.  
- Cens B: constituït per viticultors inscrits en el Registre de Vinyes del Consell Regulador, no inclosos en l'apartat anterior.  
- Cens C: constituït per titulars jurídics de cellers inscrits en el Registre de Cellers del Consell Regulador no inclosos en l'apartat següent.  
- Cens D: constituït per titulars jurídics de cellers embotelladors inscrits en el Registre del Consell Regulador.  
2. Consell Regulador de la denominació d'origen Nespres Callosa d'En Sarrià:  
- Cens A: constituït per productors inscrits en el registre corresponent del Consell Regulador.  
- Cens B: constituït per titulars d'instal·lacions de condicionament, envasatge i emmagatzematge inscrits en els registres corresponents.   
3. Consell Regulador de la denominació d'origen Raïm de Taula Embutxacat del Vinalopó:  
- Cens A: constituït per productors inscrits en el respectiu Registre del Consell Regulador.  
- Cens B: constituït per titulars d'instal·lacions d'emmagatzematge i envasat, inscrits en els registres del Consell Regulador.  
4. Consell Regulador de la denominació d'origen Xufa de València:  
- Cens A: constituït per productors de xufa inscrits en el respectiu registre del Consell Regulador.  
- Cens B: integrat per elaboradors, envasadors, comercialitzadors i expenedors de xufa que estiguen inscrits en el respectiu registre del consell regulador. Així mateix, en aquest cens s'inclouran els elaboradors i expenedors d'orxata de Xufa de València inscrits en el corresponent registre previst en l'article 13.2 del reglament aprovat per l'Ordre de 25 de setembre de 1995, de la Conselleria d'Agricultura i Medi Ambient.  
5. Consell Regulador de les denominacions específiques de les Begudes Espirituoses Tradicionals d'Alacant.  
- Cens A: constituït per elaboradors i embotelladors inscrits en el registre corresponent del Consell Regulador.  
6. Consell Regulador de les denominacions específiques Xixona i Torró d'Alacant:  
- Cens A: constituït per elaboradors inscrits en el corresponent registre del Consell Regulador.  
- Cens B: integrat per titulars per titulars d'empreses envasadores-comercialitzadores que figuren inscrits en el respectiu registre del Consell Regulador.  
7. Consell Regulador de la denominació específica Cireres de la Muntanya d'Alacant:  
- Cens A: constituït per productors inscrits en el registre corresponent del Consell Regulador.  
- Cens B: integrat per titulars de plantes d'envasatge i manipulació que figuren en l'oportú registre del Consell Regulador.  
8. Comité d'Agricultura Ecològica de la Comunitat Valenciana (CAE-CV):  
- Cens A: productors inscrits en el registre corresponent.  
- Cens B: empreses d'elaboració, envasament o comercialització inscrites en el cens respectiu.  
- Cens C: empreses importadores registrades, si s'escau.  
Article 10. Condicions per a figurar en els respectius censos  
1. Per a figurar en els censos esmentats en l'article anterior caldrà:  
a) estar inscrit als registres corresponents del consell regulador de què es tracte, abans de la publicació d'aquesta ordre, o en tot cas, que la inscripció s'haja sol·licitat amb anterioritat, després de la comprovació;  
b) estar en el ple ús dels seus drets civils.  
2. En els cas dels consells reguladors de les denominacions d'origen Alacant, Utiel-Requena i València o altres que s'hi puguen assimilar, quan un productor titular d'una explotació tinga una part d'ella adherida a cooperatives o societats agràries de transformació i una altra no, només tindrà dret a ser elector i elegible en el cens on tinga una major superfície. Si aquesta és igual en els censos A i B, només figurarà en el cens A.  
3. S'entén com a titular del dret el mateix que figure als registres del Consell Regulador.  
Article 11. Confecció dels censos electorals  
1. Els censos s'hauran de presentar en impresos segons els models de l'annex III, i hi hauran de figurar els titulars per ordre alfabètic.  
2. També s'admetran llistes informàtiques que proporcionen, si més no, la mateixa informació i estiguen diligenciades com es preveu en l'esmentat annex.  
Article 12. Admissió i exposició de censos  
1. Cada JED, una vegada rebuts dels consells reguladors, fins al dia D+35, els censos corresponents en nombre d'exemplars necessaris per a l'exposició, i després de les comprovacions que s'estimen necessàries, diligenciarà, amb les signatures del secretari de la JED i el conforme del president d'aquesta, tots els censos, i n'ordenarà en els quatre dies següents, D+35+4 (D+39), l'exposició pública durant sis dies, D+39+6 (D+45), als següents llocs: seu del consell regulador o òrgan rector, direcció territorial de la Conselleria d'Agricultura i Medi Ambient, oficines comarcals de la Conselleria d'Agricultura i Medi Ambient, cambra agrària provincial i ajuntaments dels municipis de la denominació de què es tracte. Opcionalment podran exposar-se, a més a més, en les cooperatives i societats agràries de transformació afectades per aquest procés electoral.  
2. Durant l'exposició pública podran presentar-se reclamacions davant les JED contra les llistes dels censos electorals, que les JED resoldran en el termini dels quatre dies següents, D+45+4 (D+49).  
3. En els tres dies següents, D+49+3 (D+52), les JED exposaran els censos definitius a la seua seu, i només s'hi podrà recórrer davant la JEC en els quatre dies següents, D+52+4 (D+56), que resoldrà en el termini de dos dies, D+56+2 (D+58).  
CAPíTOL IV  
Urnes, sobres i paperetes  
Article 13. Urnes, sobres i paperetes  
1. Les urnes per a efectuar la votació les facilitaran els secretaris dels ajuntaments a petició de les JED.  
2. Els sobres i les paperetes els facilitaran les JED a les meses electorals del seu consell regulador, després que el president haja firmat el rebut.  
Quan aquest material haja estat elaborat per les candidatures, haurà de ser autoritzat, abans de l'entrega, per la JED respectiva.  
Article 14. Identificació de les urnes i les paperetes  
1. En cada mesa electoral haurà d'haver-hi una urna per a cada grup de votants dels determinats en l'article 9, amb els distintius CENS A, CENS B, i si escau, CENS C i CENS D, segons el que es preveu per a cada consell regulador.  
2. Les paperetes i els sobres respectius es confeccionaran en diferents colors: blanc per al cens A, groc per al cens B, verd per al cens C i rosa per al cens D.  
3. Les JED, atenent a raons d'economia o rapidesa, podran variar els colors abans expressats o la tonalitat.  
4. En cap cas el nombre de sobres i paperetes per cens rebuts pels presidents de mesa de cada JED no serà inferior al doble dels electors.  
Article 15. Contingut de les paperetes  
1. Les paperetes electorals expressaran la denominació i, si escau, la sigla o l'emblema de l'organització, associació, federació, coalició o agrupament d'electors de la candidatura, amb el nom i cognoms dels candidats i dels seus suplents, segons l'ordre de col·locació.  
2. En cada papereta constaran tants candidats com vocals corresponguen al grup en què es vote, segons s'especifica en l'annex I, i també podrà contenir fins a un nombre igual de suplents, segons el nombre d'elegibles del cens corresponent.  
CAPíTOL V  
Presentació de candidats i forma de proclamació  
Article 16. Sol·licitud de proclamació i candidatures  
1. Per a l'elecció dels vocals representatius dels censos a què fa referència l'article 9 d'aquesta ordre, seran electors i elegibles els pertanyents a cadascun d'aquests censos.  
2. Les candidatures per a l'elecció de vocals dels consells reguladors de les denominacions esmentades en l'article 1 que hagen de representar a cadascun dels grups (censos), s'hauran de presentar mitjançant sol·licitud de proclamació davant cada JED, en el termini de quatre dies comptadors a partir de l'exposició dels censos definitius, és a dir, durant els dies D+58 a D+61, del calendari que figura en l'annex II.  
3. La representació dels diversos sectors serà com segueix:  
a) Consells reguladors de les denominacions d'origen Alacant, Utiel-Requena i València: la representació dels sectors vitícola (censos A i B) i vinícola (censos C i D) estarà formada pel mateix nombre de vocals, i aquest nombre serà el mateix que figura en l'annex I.  
El nombre de vocals corresponents als censos A i B serà proporcional al nombre d'hectàrees inscrites en el registre de vinyes corresponents a cadascun d'ells.  
b) Consell Regulador de la denominació d'origen Nespres Callosa d'En Sarrià: la representació dels sectors productor (cens A) i condicionador-envasador-magatzemista (cens B), estarà formada pel mateix nombre de vocals, i s'indica en l'annex I.  
c) Consell Regulador de la denominació d'origen Raïm de Taula Embutxacat del Vinalopó: la representació dels sectors productors (cens A) i magatzemista-envasador (cens B) estarà formada pel mateix nombre de vocals, i figura en l'annex I.  
d) Consell Regulador de les denominacions específiques de les begudes espirituoses tradicionals d'Alacant: la representació del sector elaborador-embotellador (cens A) estarà formada pel nombre de vocals que figura en l'annex I.  
e) Consell Regulador de la denominació d'origen Xufa de València: la representació del sector productor (cens A) i la del sector elaborador, envasador, comercialitzador o expenedor (cens B) estarà formada pel mateix nombre de vocals, i figura en l'annex I.  
f) Consell Regulador de les denominacions específiques Xixona i Torró d'Alacant: la representació del sector elaborador (cens A) i la del sector de comercialització (cens B) estarà formada per igual nombre de vocals, i s'indica en l'annex I.  
g) Consell Regulador de la denominació específica Cireres de la Muntanya d'Alacant: la representació del sector (cens A) i del sector magatzemista, condicionador o envasador (cens B) estarà formada pel mateix nombre de vocals, i figura en l'annex I.  
h) Comité de la denominació Agricultura Ecològica de la Comunitat Valenciana: la representació del sector productor (cens A), de l'industrial elaborador-comercialitzador (cens B) i, si s'escau, la d'importador de països tercers (cens C) estarà formada pel mateix nombre de vocals que figuren en l'annex I.  
Article 17. Presentació de candidatures  
Podran proposar candidatures:  
a) Per als censos de productors agraris esmentats en els consells reguladors de l'article 9 que els prevegen, les organitzacions professionals agràries d'àmbit nacional implantades a la Comunitat Valenciana en col·laboració, si s'escau, amb les cooperatives, unions d'aquestes o federacions, com també les agrupacions d'electors que estiguen avalades per un mínim del 5 per cent del total del cens de què es tracte.  
b) Per als censos distints dels de productors agraris, i sempre que estiguen implantades a les zones de producció quan aquestes estiguen previstes en el respectiu Reglament del Consell Regulador, les associacions empresarials i les federacions de cooperatives. Així mateix, les agrupacions d'electors que siguen avalades pel 5 per cent, si més no, del total d'electors del cens respectiu.  
Article 18. Requisits de les candidatures  
1. Les llistes s'hauran de presentar davant les JED corresponents, i hauran d'expressar clarament les dades següents:  
a) denominació de l'entitat (associació, organització, federació o agrupació) que les propose;  
b) nom i cognoms dels candidats que s'hi inclouen;  
c) ordre de col·locació dels candidats i els seus suplents, dins de cada llista.  
2. La secretaria de la JED diligenciarà les llistes presentades, i farà constar la data i l'hora de presentació, alhora que n'expedirà un rebut, si es demana. Així mateix, adjudicarà a cada llista un número d'ordre de presentació.  
3. Les llistes s'hauran de presentar acompanyades de declaracions d'acceptació de les candidatures, subscrites pels candidats, que hauran de tenir les condicions d'elegibilitat.  
4. Serà requisit indispensable per a l'admissió de les candidatures per part de la JED corresponent, el nomenament per a cada llista d'un representant, candidat o no, amb domicili a la població on la junta tinga la seu. Aquest representant serà l'encarregat de totes les gestions de la respectiva candidatura davant les juntes electorals, com també de rebre totes les notificacions que aquestes facen. La secretaria de la JED farà constar l'esmentat domicili en el moment de presentació de les candidatures.  
Article 19. Limitacions  
1. Cap organització integrada en una altra de superior no podrà presentar una llista pròpia de candidats, si l'ha presentada la de major àmbit. Tampoc no la podrà presentar cap associació empresarial federada o coalitzada si la presenta la respectiva federació o coalició.  
2. Cap organització no podrà presentar més d'una llista de candidats per al mateix cens.  
3. Les llistes que presenten les organitzacions professionals agràries, les associacions empresarials i, si s'escau, les federacions de cooperatives, hauran d'estar subscrites per aquells qui en tinguen la representació, d'acord amb els estatuts.  
4. Les candidatures de les agrupacions d'electors seran representades pels seus promotors, i s'acreditarà la identitat dels qui signen davant la JED corresponent, la qual comprovarà si les propostes i els adherits figuren en el cens respectiu.  
5. En la presentació de les candidatures no podran emprar-se símbols o identificacions pròpies dels partits polítics.  
Article 20. Proclamació de les candidatures  
Finalitzat el termini de presentació de les candidatures, i una vegada transcorreguts dos dies, D+61+2 (D+63), les JED les proclamaran, tret que hi haja causa d'inelegibilitat o no-inclusió en el cens. Aquestes circumstàncies, denunciades o apreciades per la JED, comportaran l'exclusió del candidat o candidats, i no s'hi aplicarà la regla establida en l'article 15.2, encara que la candidatura només serà vàlida si els candidats, titulars i suplents, arriben al nombre de vocals que cal triar per aquest cens.  
Article 21. Exposició pública i reclamacions  
1. Una vegada proclamades les diverses candidatures el dia D+63, cada JED acordarà l'exposició pública en la seua seu durant dos dies, D+63+2 (D+65).  
2. Durant l'exposició pública, i en els dos dies següents, D+65+2 (D+67), podran presentar-se recursos contra la proclamació de candidatures davant la JEC, que haurà de resoldre en els tres dies següents, D+67+3 (D+70), i haurà de comunicar la resolució corresponent el mateix dia o l'endemà, D+70+1 (D+71), a les JED i als representants de les candidatures corresponents.  
CAPíTOL VI  
Constitució de meses electorals, votacions i escrutini  
Article 22. Composició de les meses electorals  
Es constituiran les meses electorals encarregades de presidir la votació, conservar l'ordre, realitzar l'escrutini i vetlar per la puresa del sufragi. Cada mesa electoral estarà formada per un president i dos adjunts, designats per les JED mitjançant un sorteig públic el dia D+58, entre els electors. Es nomenaran suplents, tant per al president com per als adjunts, pel mateix procediment, si això és possible per la quantia del cens. En el cas que algun dels designats fóra proclamat candidat a vocal, la JED elegirà el substitut pel mateix procediment.  
Article 23. Comunicació del nomenament i recursos  
1. La condició de membre d'una mesa electoral tindrà caràcter obligatori. Una vegada realitzat el sorteig, es comunicarà als interessats el dia D+58+2 (D+60), perquè en el termini de tres dies, D+60+3 (D+63), puguen al·legar les excuses, documentalment justificades, que impedisquen l'acceptació. La JED corresponent resoldrà definitivament, sense ulterior recurs, en el termini de tres dies, D+63. La no-acceptació injustificada podrà sancionar-se amb cinc anys d'inhabilitació per a ser vocal.  
2. Si la causa impeditiva sobrevinguera després, l'avís es realitzarà d'immediat i sempre abans de l'hora de constitució de la mesa electoral. En aquest cas, la JED resoldrà també immediatament.  
3. Si algun dels components de la mesa no compareix en el moment de la constitució, aquell que sí que ho faça, ho posarà en coneixement de la JED corresponent, que podrà designar lliurement les persones més idònies per a garantir el bon desenvolupament de l'elecció i l'escrutini, si tampoc han comparegut suficients membres per a constituir la mesa.  
Article 24. Els interventors  
1. Els representants de cada candidatura podran proposar la designació de dos interventors fins al dia D+65, segons s'indica en l'annex II, davant de cada JED.  
2. Els interventors formaran part de les meses electorals i podran presenciar la votació i l'escrutini, i signaran, així mateix, les actes de constitució de la mesa i de l'escrutini.  
3. Els interventors hauran de ser electors de la seua mesa electoral i no candidats, tret d'impossibilitat al·legada i apreciada per les JED, per causa del reduït nombre d'electors del cens respectiu.  
4. Les JED expediran, en qualsevol cas, les oportunes credencials perquè aquests acrediten la seua condició davant la mesa electoral.  
Article 25. Nombre i lloc de les meses electorals  
El nombre de meses electorals i la ubicació per cadascuna de les seccions existents els fixarà la JED corresponent, atenent al fet que tots el electors disposen de les majors facilitats possibles per a exercir el dret al vot. En qualsevol cas, caldrà atenir-se a allò que es preveu en la secció II del capítol III, relativa a meses i seccions electorals, de la Llei Orgànica 5/1985, de 19 de juny, del Règim Electoral General.  
Article 26. Constitució de les meses electorals  
1. El president i els dos adjunts de cada mesa electoral, com també els suplents, es reuniran a les 09.00 del dia D+86 al local que s'haja designat.  
2. Si el president no acudeix, el substituirà el seu suplent, i si també falla aquest, el primer adjunt i el segon adjunt, per aquest ordre. Els adjunts que ocupaven la presidència o que no hagueren acudit se substituiran pels seus suplents.  
3. En cap cas no podrà constituir-se la mesa sense la presència d'un president i de dos adjunts.  
4. A les 09.30, el president estendrà l'acta de constitució de la mesa i la signaran ell, els adjunts i els interventors, si n'hi ha. En l'acta s'expressarà necessàriament el nom del president i dels adjunts que formen la mesa, i la relació d'interventors, si n'hi ha, amb indicació de la candidatura que representen.  
5. Així mateix, es farà constar qualsevol incident que afecte el bon ordre als locals, juntament amb el nom i cognoms d'aquells qui l'havien alterat.  
6. El president de la mesa tindrà, dins el local, la plena autoritat per a mantenir l'ordre, assegurar la llibertat dels electors i vetlar per l'observança de la llei.  
Article 27. Documentació de les meses electorals  
1. La documentació que emplenaran les respectives meses electorals, i que trametran a la seua JED, serà la següent:  
a) l'acta de constitució de la mesa;  
b) la relació dels interventors que han comparegut;  
c) L'acta d'escrutini que indique els certificats expedits;  
d) el certificat de l'acta d'escrutini.  
2. La remissió dels tres primers documents serà en sobre tancat.  
Article 28. Inici i final de la votació  
1. Una vegada estesa l'acta de constitució de la mesa, la votació s'iniciarà a les 10.00 i continuarà sense interrupció, fins a les 20.00.  
2. Només per causa de força major no començarà o se suspendrà, una vegada començat, l'acte de votació, sempre sota la responsabilitat del president de la mesa. Aquest resoldrà això en escrit raonat, i l'enviarà el mateix dia de la votació, immediatament després d'estendre'l, en mà o per correu certificat, a la JED perquè aquesta comprove la certesa dels motius i declare el que escaiga, i si cal, exigir les responsabilitats que escaiguen. Una còpia de l'escrit restarà en poder del president de la mesa.  
3. En cas de suspensió de la votació no es tindran en compte els vots emesos ni es procedirà a l'escrutini. Aleshores, el president ordenarà la destrucció dels sobres amb les paperetes dipositades en l'urna i ho farà constar en l'escrit a què fa referència l'apartat anterior.  
Article 29. Prohibició de propaganda i auxili dels cossos i forces de seguretat de l'estat  
1. Ni als locals electorals, ni a les proximitats no podrà emprar-se cap tipus de propaganda a favor de cap candidatura. Tampoc no es podran formar grups susceptibles d'entorpir, dificultar o coaccionar el lliure exercici del dret de vot.  
2. El president de la mesa prendrà totes les mesures que estime necessàries per garantir el lliure desenvolupament de la votació i podrà recórrer, si cal, a les forces i cossos de seguretat de l'estat i de la policia autonòmica o local, que li prestaran dins i fora dels locals els auxilis que requerisca, a l'empara de la legislació sobre règim electoral general.  
Article 30. Exercici del dret de vot  
El dret a votar s'excercirà després de l'acreditació de l'inscripció de l'elector en les llistes certificades del cens i la verificació de la seua identitat, mitjançant l'exhibició del document nacional d'identitat, passaport o permís de conduir.  
Article 31. Inici de la votació  
La votació serà personal, lliure i secreta. El president anunciarà l'inici amb les paraules: «comença la votació» o empieza la votación.  
Article 32. Desenvolupament de la votació  
1. Els electors s'acostaran un a un a la taula i manifestaran el nom i cognoms. Després que els adjunts i, si s'escau, els interventors, comproven en les llistes dels censos la inclusió del votant i la seua identitat, i després d'anotar que es presenta a votar, l'elector lliurarà en mà al president la papereta introduïda en un sobre del color corresponent.  
2. El president, a la vista del públic i després d'anunciar el nom de l'elector afegirà «vota», i dipositarà en l'urna el sobre lliurat.  
Article 33. Acabament de la votació  
A les 20.00 el president anunciarà que s'acaba la votació i no permetrà l'entrada al local a ningú. Demanarà si algun dels electors presents no ha votat encara, i admetrà els vots de tots els qui es troben dins el local; tot seguit votaran els membres de la mesa i els interventors, si n'hi ha. Després, tots ells signaran les actes.  
Article 34. Escrutini  
Acabada la votació, el president de la mesa electoral la declararà tancada i començarà l'escrutini, en acte públic. Desprecintarà cada urna, n'extraurà un a un els sobres i després cada papereta del seu sobre i llegirà en veu alta la denominació de la candidatura. Una vegada llegida, es posarà de manifest cada papereta a la resta de la mesa i al públic, i al final es confrontarà el nombre total de paperetes amb el de votants anotats.  
Article 35. Vots nuls i vots en blanc  
1. Són vots nuls:  
a) Els emesos en sobres o en paperetes no oficials, com també els emesos en papereta sense sobre o en sobre que continga més d'una papereta de diferent candidatura o de cens. Si en el sobre hi ha més d'una papereta de la mateixa candidatura, es computarà només un vot.  
b) Els vots emesos en paperetes en les quals s'hagueren modificat, afegit, senyalat, o ratllat els noms dels candidats que hi figuren o alterat el seu ordre de col·locació, com també les paperetes en les quals s'haguera produït qualsevol altra alteració.  
c) Els vots emesos en sobres en els quals s'haguera produït qualsevol alteració de les indicades en els paràgrafs anteriors.  
2. Són vots en blanc, però vàlids, aquells sobres que no continguen papereta.  
Article 36. Acta de l'escrutini  
1. Fet el recompte de les paperetes d'acord amb les operacions anteriors, el president preguntarà si hi ha propostes o reclamacions contra l'escrutini. Si no se'n fan o després de ser resoltes per la majoria de la mesa, s'anunciarà en veu alta el resultat, especificant el nombre d'electors, el nombre de votants, els vots en blanc, el de vots nuls, i els vots obtinguts per cada candidatura.  
2. Els sobres i les paperetes que s'extraguen de les urnes es destruiran davant dels presents, tret dels que hagueren estat objecte de reclamació, que s'uniran a l'acta una vegada rubricades pels membres de la mesa en el revers.  
3. Concloses aquestes operacions, el president, els adjunts i els interventors, si n'hi ha, de la mesa, signaran l'acta de la sessió i l'escrutini. S'hi expressarà detalladament el nombre d'electors segons les llistes del cens electoral, el nombre de votants, els vots nuls, els vots vàlids, els vots en blanc i els vots obtinguts per cada candidatura, i es consignaran sumàriament les reclamacions o propostes formulades, les resolucions fetes per la mesa, i les incidències, si n'hi ha, amb indicació dels noms i cognoms dels que les van produir.  
Article 37. Publicació dels resultats i remissió de la documentació a les JED  
1. A continuació se certificaran els resultats i es fixaran a la porta del local on s'haguera realitzat la votació.  
2. Finalment, el president remetrà a la JED el sobre tancat amb l'acta original de l'escrutini, l'acta de constitució de la mesa i la relació d'interventors; i fora del sobre, el certificat de l'escrutini. L'esmentat sobre tancat serà signat pels membres de la mesa en la solapa per tal de garantir el seu contingut.  
CAPíTOL VII  
Proclamació de vocals electes i procediment  
d'elecció del president del consell regulador  
Article 38. Determinació del vocals electes   
Rebuda la documentació en sobre tancat de totes i cadascuna de les meses electorals, cada JED procedirà a l'obertura, a l'atribució de vocalies i, si escau, suplències, segons els articles 163.1 i 164.1 de la Llei Orgànica 5/1985, de 19 de juny, del Règim Electoral General.  
Article 39. Proclamació dels vocals electes  
1. La JED, una vegada finalitzada l'assignació de llocs conformement a l'article anterior, i com a màxim als dos dies de la realització de les votacions, D+86+2 (D+88), proclamarà en acte públic i a través del seu president, els vocals electes per al consell regulador de la denominació respectiva, publicarà els resultats en la seu de la JED, i els remetrà immediatament a la JEC.  
2. En els tres dies següents, D+88+3 (D+91), es podrà recórrer contra la proclamació dels vocals electes davant de la JEC, que resoldrà en els quatre dies següents, D+91+4 (D+95), i ho comunicarà a les JED i al recurrent.  
3. El mateix dia o l'endemà, es remetran les oportunes credencials als candidats electes, a través dels representants de cada candidatura.  
Article 40. Constitució del nou consell regulador  
1. Als 14 dies de la votació, D+86+14 (D+100), el consell regulador o l'òrgan rector farà una sessió plenària, els anteriors vocals en funcions cessaran i prendran possessió els nous. A continuació, i en la mateixa sessió, el nou consell en ple triarà la persona que proposarà a la Conselleria d'Agricultura i Medi Ambient per al seu nomenament com a president, amb constància del nombre de vots obtinguts per cadascun dels candidats.  
2. En el cas que el president s'haja triat d'entre els vocals amb la finalitat de mantenir la paritat en les votacions, el president perdrà el vot de qualitat, i no caldrà cobrir el seu lloc de vocal.  
DISPOSICIONS FINALS  
Primera  
Es faculta el director general de Comercialització, Indústria Agroalimentària i Relacions Agràries perquè puga dictar les disposicions necessàries per al desenvolupament i execució d'aquesta ordre.  
Segona   
Aquesta ordre entrarà en vigor el dia 1 d'abril de 1996.  
València, 25 de març de 1996   
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
(a) 1 de la zona moscatell  
(b) 2 de Requena, els seus llogarets i Siete Aguas; 2 d'Utiel i els seus llogarets; 1 de Venta del Moro i els seus llogarets;  
1 de Sinarcas, Camporrobles, Caudete de las Fuentes, Villargordo del Cabriel i Fuenterrobles.  
(c) 1 d'Alt Túria; 1 de clarià; 1 de valentí i 1 de moscatell.  
(d) 2 de llavadors.  
2 d'assecadors-comerciants  
2 d'orxaters, dels quals n'hi haurà 1 per artesans i 1 per industrials. Els designarà la Conselleria d'Agricultura i Medi Ambient una vegada que aquesta haja establit el Registre d'Elaboradors i Expenedors d'Orxata de Xufa de València previst en l'article 13.2 del reglament d'aquest consell (Ordre de 25.09.95, de la Conselleria d'Agricultura i Medi Ambient).  
ANNEX II  
Calendari electoral  
D Data d'entrada en vigor de l'ordre.  
D+9 Presentació de candidats a vocals per a la JEC, de representants d'organitzacions professionals, empresarials, cooperatives, etc., davant la Direcció General de Comercialització, Indústria Agroalimentària i Relacions Agràries de la Conselleria d'Agricultura i Medi Ambient.  
D+9+2 (D+11) Nomenament dels vocals de la JEC per part del director general de Comercialització, Indústria Agroalimentària i Relacions Agràries.  
   
D+11+4 (D+15) Constitució de la JEC.  
D+15+2 (D+17) Presentació de possibles recursos davant el director general de Comercialització, Indústria Agroalimentària i Relacions Agràries contra la designació de vocals de la JEC.  
D+17+1 (D+18) Presentació de candidatures a vocals per a cada JED, de representants d'organitzacions professionals, empresarials, cooperatives, etc., davant la direcció territorial de la Conselleria d'Agricultura i Medi Ambient corresponent.  
D+17+4 (D+21) Resolució dels recursos i constitució definitiva de la JEC.  
D+18+5 (D+23) Nomenament per part dels directors territorials dels vocals de les JED, comunicació a aquests i exposició al tauler d'anuncis de la direcció territorial.  
D+23+2 (D+25) Constitució de les JED.  
D+25+3 (D+28) Acabament del termini per a interposar recursos contra la constitució de les JED.  
D+28+3 (D+31) Resolució dels recursos per la JEC sobre la composició definitiva de les JED.  
D+31+1 (D+32) Constitució definitiva de les JED.  
D+32+3 (D+35) Darrer dia d'enviament per part dels consells reguladors dels censos electorals a les JED.  
D+35+4 (D+39) Final del termini per a exposició pública dels censos electorals al llarg de sis dies.  
   
D+39+6 (D+45) Darrer dia per a presentar reclamacions als censos davant les JED.  
D+45+4 (D+49) Final del termini per a la resolució de les reclamacions als censos per part de les JED.  
D+49+3 (D+52) Final del termini per a exposició dels censos definitius per part de les JED en la seua seu.  
D+52+4 (D+56) Darrer dia per a interposar recurs contra els censos electorals davant la JEC.  
D+56+2 (D+58) Acabament del termini perquè la JEC resolga els recursos contra els censos electorals i aprovació d'aquests.  
(D+58) Sorteig públic per a triar els presidents i adjunts de les meses electorals, que seran designats per les JED.  
D+58+2 (D+60) Comunicació de la designació per les JED de presidents i adjunts a aquests.  
   
D+60+3 (D+63) Final del termini de presentació d'al·legacions davant les JED i resolució definitiva d'aquestes pel que fa a presidents i adjunts de meses electorals.  
D+63+2 (D+65) Termini final per a la designació dels interventors de cada candidatura davant les JED.  
D+58+3 (D+61) Final de termini per a la presentació de candidatures davant les JED.  
D+61+2 (D+63) Proclamació de les candidatures per part de les JED.  
D+63+2 (D+65) Final de l'exposició pública de candidatures.  
D+65+2 (D+67) Final del termini per a recórrer davant la JEC contra la proclamació de candidatures per part de les JED.  
D+67+3 (D+70) Final del termini de resolució per part de la JEC dels recursos presentats contra la proclamació de candidatures.  
D+70+1 (D+71) Final del termini de comunicació per part de la JEC a les JED i als representants de les candidatures de les resolucions sobre els recursos presentats contra les candidatures.  
D+71+15 (D+86) Dia de la votació.  
D+86+2 (D+88) Final del termini per a la proclamació dels vocals electes per les JED.  
D+88+3 (D+91) Termini de recursos davant la JEC contra la proclamació dels vocals electes. Expedició de les credencials per les JED, si no hi ha recursos.  
D+91+4 (D+95) Resolució dels recursos per la JEC i expedició, si s'escau, de les oportunes credencials.  
D+95+5 (D+100) Sessió de constitució dels nous consells reguladors i d'elecció del president.  
ANNEX III  
Consell Regulador de la denominació: ... Full núm.  
Eleccions per a la renovació del Consell Regulador  
Zona o subzona:  
Municipi:  
Cens (1): ...  
Número d'ordre: ...  
Cognoms i nom del titular o entitat: ...  
Domicili: ...  
Secció: ...  
Observacions: ...  
d'ordre  
Electoral: ...   
Diligència: Per a fer constar que aquest cens provisional de titulars de (2) ..., compost per ... fulls numerats, amb un total d ... censats, va estar exposat al públic als locals d ... per a presentar les reclamacions al llarg dels dies ... a ..., ambdós inclosos.  
..., ... d ... de 1996  
(Observació: és interessant que aquesta darrera diligència la confeccione el Consell Regulador en forma de segell [tampó] per a poder col·locar-la en el lloc adient del darrer full i en el nombre d'exemplars que calga. Els fulls intermedis entre el primer i el darrer, que han de numerar-se, n'hi haurà prou que porten com a encapçalament l'esmentat segell entre les dues rectes paral·leles horitzontals).  
(1) Lletra majúscula que corresponga.  
(2) Expressió literal del cens corresponent.


Còpia Permalink ELI